מקרים של רצח נשים על רקע מגדרי בישראל

רצח נשים בישראל על רקע מגדר הוא מונח המתאר תופעה מתמשכת של רצח נשים על רקע מגדרי במדינת ישראל. המונח האנגלי לתופעה הוא Femicide (הלחם של המילים Female ו-Homicide<ref></ref>). בשנים האחרונות עלתה המודעות לתופעה והחלו תיעודים רשמיים של היקף ומאפייני התופעה.

הרצח הראשון שתועד בארץ ישראל היה בשנת 1930. צעירה נוצריה חזרה לכפר רכובה על סוס יחד עם אחד הלוחמים הערביים, אחד מבני הכפר שהיה סבור כי היא חטאה בחטא מיני עם הלוחם עשה מעשה, ולמחרת נמצאה גופתה במערה ליד הכפר.<ref></ref>

מבחינת מספר המקרים הכללי (כולל מקרים שלא על רקע מגדרי) בשנת 2011 נרצחו 26 נשים בישראל, ב-2012 נרצחו 19 נשים, ב-2013 נרצחו 23 נשים, ב-2014 נרצחו 15 נשים, ב-2015 נרצחו 23 נשים, ב-2016 נרצחו 25 נשים ב-2017 נרצחו 17 נשים ב-2018 נרצחו 25 נשים ב-2019 נרצחו 17 נשים,<ref></ref> בשנת 2020 נרצחו 29 נשים, בשנת 2021 נרצחו 27, בשנת 2022 נרצחו 24 נשים,<ref name=":0"></ref> ובשנת 2023 נרצחו 22 נשים.<ref name=":1"></ref>

מחקרים מצביעים על כך שחלק גדול מהמקרים של רצח על ידי בן זוג הוא על רקע של כוונה של האישה לסיים את היחסים<ref></ref>

<big><sub>המקרים ברשימה זו הם של מקרים שאומתו של רצח נשים על רקע מגדרי בלבד שהיה בהם הגשת כתב אישום או חשד וודאי, לפי הנסיבות, שהרקע היה מגדרי. משום כך, הרשימה לא כוללת את כל המקרים שבסטטיסטיקה.</sub></big>

== עד העשור השני של המאה העשרים ואחת ==

== מהעשור השני של המאה העשרים ואחת ==
חולצה שהודפסה על ידי ארגון [[ויצו ובה הסיסמה "די לרצח נשים"]]

=== בשנת 2021 ===
* ב-4 בינואר לטרישיה נחנקה לני פוינטר למוות בידי בעלה, שנעצר, הודה ושחזר את הרצח.
* ב-5 בפברואר נרצחה דיאנה דדבייב בירייה על ידי בעלה אמיר רז, שהיה שוטר.
* ב-31 במאי נמצאו בני זוג ירויים. מחקירת המשטרה עלה כי הגבר רצח את אשתו על רקע כוונתה להיפרד ממנו והתאבד.
* ב-26 במאי ג׳ומאנה קייסי נרצחה על ידי אחיה, פלאח קייסי, לאחר שחזק אותה בשרוך נעל.
* ב-7 ביוני נרצחה רונית חביש על ידי אחיה במכות אלה. בתקופה שלפני כן, לאחר שרונית התגרשה, אסר עליה לצאת מהבית ולהחזיק טלפון סלולרי.
* ב-19 באוגוסט נרצחה טטיאנה קמינסקי על ידי בנה, אנדריי קמינסקי.
* ב-18 בספטמבר רחל אייזנשטדט נרצחה על ידי בעלה, גל שפירא, שביים לאחר מכן את התאבדותה. הוא נתפס לאחר מרדף והואשם ברצח בנסיבות מחמירות.
* ב-25 בספטמבר סומאיה אל-טלאלקה נורתה למוות ביישוב הבדואי לקייה שבנגב.
* ב-26 בספטמבר הואשם מואעד הייב ברצח אמו, רשה מוקלשה הייב, שגופתה נמצאה לאחר חיפושים רבים באזור הירדן ההררי.
* ב-1 באוקטובר הנערה יעל מלניק נקברה בעודה בחיים על ידי אדוארד קצ'ורה, איתו הייתה ביחסים. הרוצח הואשם במספר האשמות, ביניהן רצח בנסיבות מחמירות.

=== בשנת 2022 ===
* ב-21 בינואר נרצחה בנוף הגליל רסמיה ברבור, בעת שהייתה בהריון, בידי בעלה.
* ב-23 באפריל נרצחה בלוד בתיה (בת חן) יהודה. בנה הסגיר את עצמו בתחנת משטרה.
* ב-27 במאי דינה שמחון נדקרה למוות על ידי בנה.
* ב-2 ביוני נרצחה ספיר נחום על ידי אבי ילדיה, וולא חלאילה.<ref></ref>
* ב-12 ביוני נרצחה סמר קלסאני על ידי בעלה בשלוש דקירות בלב, כשלאחר מכן הבעל דקר את עצמו בניסיון התאבדות.
* ב-19 ביוני הוגש כתב אישום נגד סרגיי ביטיוקוב על רצח בת זוגו לובה פוטכין, על רקע מעשי אלימות מרובים וקשים לפני הרצח. הוא הורשע ב-29 
* במרץ 2023.
* ב-23 ביולי ליאנה סבנוק נרצחה על ידי אביה, אלכסנדר סבנוק שהתאבד מייד לאחר מכן.<ref></ref>
* ב-26 ביולי רבאב אבו ניסם נרצחה בבית הוריה בלוד, כשבתה הקטנה ישובה על ברכיה. הרצח אירע לאחר שבעלה איים לפגוע בה בשל הליך הגירושין ביניהם, ולאחר חצי שנה בה שהתה בבית מוגן.<ref></ref>
* ב-25 באוגוסט ילנה גרנברג נמצאה ללא רוח חיים בשדה ליד רחובות. הרצח בוצע בדקירות רבות, ככל הנראה על רקע רומנטי. החשוד ברצח נעצר.
* ב-17 בנובמבר אבתסאם אבו עואד נדקרה למוות. בנה נתפס לאחר מרדף משטרתי.
* ב-25 באוקטובר נרצחה יפית פוריאן על ידי בעלה, שי סלמי, שדקר אותה בסכין עשרים ושתיים פעמים ולאחר מכן הצית את החדר מתוך ניסיון להסתיר את המעשה ולהתאבד.

=== בשנת 2023 ===
* ב-27 בדצמבר נרצחה רחל בוחבוט על ידי בעלה לאחר שחשד שהיא בוגדת בו. הוא דקר אותה מספר פעמים. בנה בן ה-15 ניסה להגן עליה ונפצע.
* ב־24 במרץ נרצחה אדיסי אלבה על ידי בן זוגה, שהסגיר את עצמו והודה במעשה.
* ב-12 בפברואר נרצחה סיגל אטיאס על ידי בעלה, משה, שנתפס לאחר ניסיון הימלטות כושל.
* ב-17 במרץ נרצחה דריה לייטל, באמצעות חניקה ומכות פטיש, על ידי בן זוגה ג'וסיה דניאל לייטל בגלל שרצתה להיפרד ממנו.<ref></ref>
* ב-16 באפריל נקבע מותה של אזהר אבו רביע. אחיה הודה במעשה.<ref></ref>
* ב-11 בספטמבר נרצחה אסאמה אבו מדיעם, לפי החשד, בעלה ירה בראשה וניסה להתאבד בעצמו.
* ב-31 באוקטובר נרצחה מאיה גלוגובסקי, לפי החשד על ידי בן זוגה, בן קסטרו, מכיוון שחשש שתיפרד ממנו.<ref></ref>
* ב-10 בנובמבר נרצחה זהבה דמרי על ידי בעלה, ששמו תחת צו איסור פרסום. הוא דקר אותה ונמלט, אך נתפס לאחר מרדף.
* ב-1 במאי נרצחה בראאה מסרואה, יחד עם שני ילדיה, לפי החשד על ידי בעלה.<ref></ref>
* ב-12 במאי נרצחה רילי פרי באמצעות דקירות סכין מרובות על ידי הגרוש שלה.
* ב-9 ביוני ירו אלמונים בשרית אחמד שקור, נערה בת 18 מכסרא, ככל הנראה בשל נטייתה המינית.
* בחודש נובמבר, איה אבו חג'אג' נדקרה מתחת לביתה על ידי אחיה בן ה-14 שנשלח על ידי האב, בעת שהייתה בחודש השביעי להריונה, לפני כן, בשנת 2020, נגזרו על שני אחיה מאסר על תנאי בגין איומים.

=== בשנת 2024 ===

== ראו גם ==
* רצח נשים בישראל
* אלימות נגד נשים
* אלימות נגד נשים בישראל

== קישורים חיצוניים ==
* [https://www.israelfemicide.org/ אתר התצפית הישראלית על רצח נשים | פמיסייד]
* [https://iwn.org.il/אלימות-כלפי-נשים-2023/ אלימות כלפי נשים - רשימת הנרצחות] באתר שדולת הנשים בישראל
* [https://www.michalsela.org.il/ פורום מיכל סלה להצלת חיים ולמניעת אלימות כלפי נשים]

==הערות שוליים==